《龙江八景为康佥宪题 其五 尖峰樵唱》
明代·张宁

云重碧山深，行歌度远林。回风传逸响，空谷振流音。

劳苦还相和，招呼拟共寻。闻歌尽回首，谁会买臣心。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。